आमने-सामने टकराई बाइक, 6 गंभीर
खोरीमहुआ-सारियामुख्य सड़क के बुधुआडीह स्थित निजी हॉस्पिटल के पास शुक्रवार दोपहर दो मोटरसाइकिल आमने-सामने टक्कर में मोटरसाइकिल पर सवार छह युवक गंभीर रूप से घायल हो गए। घायलों में निचली धनवार के तोफिक अंसारी, थाना अंतर्गत खेरवानी के सुजीत कुमार, रतन कुमार, अमित कुमार के अलावा दो युवक हीरोडीह थाना क्षेत्र के चुंगलखार निवासी हैं जिसका नाम उजागर नहीं हो सका। बताया जाता है कि खेरवानी के अमित कुमार, सुजीत कुमार, रतन कुमार एवं धनवार के तोफिक अंसारी धनवार हाईस्कूल से मैट्रिक की परीक्षा देकर सभी एक डिस्कवर बाइक पर सवार होकर खोरीमहुआ की ओर जा रहे थे। इसी बीच बुधुआडीह के पास खोरीमहुआ की ओर से रही होंडा बाइक से आमने-सामने जोरदार टक्कर हो गई। मौके पर उपस्थित ग्रामीणों की मानें तो दोनों बाइकों में इतना जोरदार टक्कर हुआ कि दोनों बाइकों पर सवार छह युवक गंभीर रूप से घायल हो गए। वहीं बाइक भी पूरी तरह से क्षतिग्रस्त हो गई। ग्रामीणों के सहयोग से सभी घायलों को रेफरल अस्पताल में लाया गया। जहां चिकित्सकों ने प्राथमिक इलाज के बाद चुंगलखार के दोनों युवकों को तत्काल अन्यत्र रेफर कर दिया। ताकि, समय रहते उचित इलाज हो सके।
गिरिडीह | राजधनवारमें बाइक से गिर कर तीन छात्र गंभीर रूप से जख्मी हो गया। इस घटना में घायल तीनों युवक राजधनवार प्रखंड के खेरवानी गांव निवासी सुजीत कुमार पासवान, अमित कुमार पासवान एवं रतन कुमार पासवान जख्मी हो गया। जिसे स्थानीय रतन कुमार पासवान ने स्थानीय लोगों की सहायता से सदर अस्पताल में भर्ती कराया है। युवकों ने बताया कि सभी डाेरंडा हाई स्कूल से मैट्रिक की हिंदी विषय की परीक्षा देकर बाइक से घर लौट रहा था। राजधनवार हाई स्कूल के समीप असंतुलित होकर तीनों गिर गया। मौके पर मौजूद रतन कुमार पासवान ने तीनों को राजधनवार पीएचसी पहुंचाया। जहां से डॉक्टर ने प्राथमिक उपचार के बाद तीनों को बेहतर इलाज के लिए सदर अस्पताल रेफर कर दिया।
hin_Deva hin_Deva hin_Deva